19.6.85 De Europæiske Fællesskabers Tidende Nr. C 149/5 
II 
(Forberedende retsakter) 
KOMMISSIONEN 
Forslag til Rådets forordning (EØF) om ændring af forordning (EØF) nr. 1943/81 om en fælles 
foranstaltning til forbedring af vilkårene for forarbejdning og afsætning af foder i Nordirland 
KOM(85) 234 endelig udg. 
(Forelagt Rådet af Kommissionen den 28. maj 1985) 
(85/C 149/07) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 42 og 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
De sektorer inden for landbrugsproduktionen, der er 
afhængige af foder, er fortsat af vital betydning for 
landbrugsøkonomien i Nordirland; 
i artikel 7, stk. 1 og 2, i Rådets forordning (EØF) 
nr. 1943/81 (') anslås det, at det vil vare fire år fra den 
1. januar 1981 at gennemføre den fælles foranstaltning, 
og at udgifterne hertil vil beløbe sig til 6 mio ECU; 
de alvorlige problemer for de sektorer inden for land­
brugsproduktionen i Nordirland, som er afhængige af 
foder, er kun delvis blevet løst ved den i forordning 
(EØF) nr. 1943/81 omhandlede fælles foranstaltning, og 
den fastsatte frist bør derfor forlænges i fornødent 
omfang; de anslåede udgifter bør revideres i overens­
stemmelse hermed; 
i henhold til artikel 6, stk. 2, i forordning (EØF) nr. 
1943/81 er projekter, hvortil der ydes støtte i medfør af 
Rådets forordning nr. 355/77 af 15. februar 1977 om en 
fælles foranstaltning til forbedring af vilkårene for forar­
bejdning og afsætning af landbrugs- og fiskeriprodukter 
(2), senest ændret ved forordning (EØF) nr. 1932/84 (3), 
O EFT nr. L 197 af 20. 7. 1981, s. 23. 
O EFT nr. L 51 af 23. 2. 1977, s. 1. 
(3) EFT nr. L 180 af 7. 7. 1984, s. 1. eller hvortil der kan ydes fællesskabsstøtte som led i 
andre fælles foranstaltninger, ikke omfattet af forordning 
(EØF) nr. 1943/81; i den yderligere periode, hvor for­
ordningen skal gælde, bør der til projekter, hvortil der 
kan ydes støtte i henhold til forordning (EØF) 
nr. 355/77, fortsat ikke kunne ydes støtte i henhold til 
forordning (EØF) nr. 1943/81 — 
UDSTEDT FØLGENDE FORORDNING: 
Artikel 1 
I forordning (EØF) nr. 1943/81 foretages følgende 
ændringer: 
1. Artikel 6, stk. 2, affattes således: 
»2. Projekter, hvortil der kan ydes fællesskabsstøtte 
i medfør af forordning (EØF) nr. 355/77 eller i med­
før af andre fælles foranstaltninger, som omhandlet i 
artikel 6, stk. 1, i forordning (EØF) nr. 729/70, er 
ikke omfattet af nærværende forordning.« 
2. Artikel 7, stk. 1, affattes således: 
»1. Gennemførelsen af den fælles foranstaltning er 
planlagt til at vare syv år fra den 1. januar 1981.« 
3. Artikel 7, stk. 2, affattes således: 
»2. De anslåede udgifter til den fælles foranstalt­
ning beløber sig for perioden fra den 1. januar 1981 
til den 31. december 1987 til 10,5 mio ECU. Dette 
beløb er kun vejledende.« 
Artikel 2 
Denne forordning træder i kraft på tredjedagen efter 
offentliggørelsen i De Europceiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.